text: Smutvej er atter åben
  22 februar 2017 kl. 06.15
  Onsdag morgen er det atter muligt at tage den populære smutvej over Plovfuren mellem Alpedalen og Seest i Kolding. Et ødelagt rækværk på en bro lukkede vejen i tre dage.
  Tirsdag eftermiddag blev Plovfuren igen åbnet for gennemkørende trafik. Broen på Plovfuren over Kolding Å blev i weekenden påkørt af en uheldig bilist, hvorved broens rækværk blev ødelagt.
  Plovfuren over Kolding Å blev derfor lukket for trafik, da det ikke var forsvarligt at køre over broen uden rækværket. Der er nu sat et midlertidigt rækværk op, og tirsdag eftermiddag blev Plovfuren genåbnet til glæde for de 1.100 bilister, der på hverdage bruger smutvejen.
  